
"Humjaante Hain Ki Aap He Rasoot-E-Barliaq HainJ inEe 
Kkuda'Wand-E-Aalam Ne MaJb'oos Bar-RisaJat Farmaya Hai, 
Aur Us Rabtj-E-ZuljaJal Kijanib Se Aap (SallallaJm Alaihi Wa Aalihl 
Wa Sallam) Par KitaJb Nazil Hui Hai." 


-Hazrat AbuTaiib Alaifussalam 

(Deewan-E-Abu Talib Alaikissalam) 



"Rasool e Paafe Ke Gham Kkwar Hain Hazrat Abu Talib 
Qarare Haider e Karrar Hain Hazrat AbuTalifc 
Wafa DeWio Yek Saim Kar Diya Iman Bki Qurban 
Wa|a Ke Noor Ka Minar Hain Hazrat AbuTalib 


(Makkdoom e Millat Skair e Akle Sunnat) 

-Hazrat Saim CkistLQS 



Allah*! Ke Naam Se Shuru Ki Jo Baada Meherban Bakhshne Wala Hain, Nahi 
Koi Ma’bud Siwa Allah * ! Ke Aur Mohammad ^ Allah * ! Ke Rasool Hain| 
Allah * ka Shukrguzar Ho Ki Usne Mujhse “Sayyeduna Imran Ba Zuban E 
Quran” Kitab Ko Roman English Mein Likhne Ka Kaam Liya| 

Huzoor Nabi-E-Akram Sallallahu Alaihi Wa Aalihi Wa Sallam Jo Deen-E-Haq Lekar 
Tashreef Laaye, Us Deen Ke Dushmano Ko Rokne Me Ameerul Momineen Hazrat 
Sayyeduna Maula Ali Ul Murtaza Karramallahu Wajahul Kareem Ka Bahot Bada Role 
Hain Ke Aapne Kufr Aur Baatil Ki Kamar Tod Di Thi. Isliye Jin Logo Ko Maula Ali 
Alaihissalam Se Nafrat Hone Lagi, Unme Jo Log Zahiran Kalma Padh Chuke They, 
Unke Dilo Me Ye Nafrat Kam Naa Hoyi. To Wo Munafiq Hamesha Se Is Nafrat Ko 
Kisina Kisi Tarike Se Zahir Karte Aaye Hain, Kabhi Maula Ali Alaihissalam Pe Sabbo 
Shitam Kama, Kabhi Aapki Shaan Ko Ghatane Ki Koshish Kama, Aapke Khilaaf 
Sajish Kama Taake Aapki Mohabbat Aur Azmat Logo Ke Dilo Se Nikal Jaaye Ya Kam 
Hojaye. Iss Sajish Ke Tahet Ek Kaam Ye Bhi Kiya Gaya Ke Maula Ali Alaihissalam Ki 
Lamily Ki Shaan Ghataane Ki Koshish Ki Jaaye Aur Isliye Unhone Rasoolallah 
Sallallahu Alaihi Wa Aalihi Wa Sallam Ke Haqiqi Chacha, Maula Ali Alaihissalam Ke 
Baba Hazrat Sayyeduna Abu Talib Alaihissalam Ki Shaan Me Gustakhiya Shuru Kardi. 
Wo Abu Talib Jinhone Apni Puri Zindagi Allah Ke Habib, Jinke Khatir Allah Ne Puri 
Kainat Banayi, Jinke Chehre Ki Gesu Mubarak Ki Qasame Khud Rabb-E-Kainat Ne 
Khaayi, Us Habib Sallallahu Alaihi Wa Aalihi Wa Sallam Ki Jinhone Bachpan Me 
Kafalat Ki, Jisne Bay-Inteha Muhabbat Ki, Itni Muhabbat Ke Apne Khudke Bachhon 
Ko Bhi Unke Khatir Qurban Karne Me Piche Na Rahe! Apni Jaan, Maal, Aulad, Apna 
Sab Kuch Jisne Rasoolallah Sallallahu Aalihi Wa Aalihi Wa Sallam Aur Aapke Deen 
Par Qurban Kiya, Us Abu Talib Par Kufr Ke Fatwe Lagaye Jaate Rahe. 

Kitni Afsos Ki Baat Hai. Kisi Sahabi Ke Walid Ki Izzat Pe Itna Hamla Nahi Hua Jitna 
Maula Ali Alaihissalam Ke Walid-E-Majid Ki Zaat Par Hua. Bahot Saare Jalilul Qadr 



Sahaba, Jinke Walidain Imaan Nahi Laaye, Unka Bhi Tazkira Itni Bay-Adbi Se Nahi 
Kiya Jata Jitna Aaqa Sallallahu Alaihi Wa Aalihi Wa Sallam Ke Wahid Sagey-Chacha 
Ka Kiya Jata Hai. Aur Ye Kufr Ke Fatwe Lagane Waale Kaun Log Hai ? 

Wohi Log Hain Jo Khudko Musalman Aur Kalma-Go Kehte Hain. Hazrat Abu Talib 
Radiallahu Ta'ala Anhu Ne In Musalmano Ka Kya Bigada Hai? Bigadne Ki Baat To 
Dur Ki, Jis Kalme Ko Ye Log Padhte Hain, Us Kalme Ko Phailaane Me Jinki Sabse 
Badi Khidmat Hai, Wo To Khud Hazrat Abu Talib Alaihissalam Ki Zaat Hai! To Fir 
Ye Sab Kufr Aur Badzubaani Kya Hai ? Ye Sab Ahle Bayt Aur Khususan Sayyeduna 
Maula Ali Alaihissalam Ka Bugz Jo Ye Log Indirectly Zahir Karte Hain. Tarikh Bhari 
Padi Hai Ke Kis Qadar Zulm Aur Taklife Ahle Bayt-E-Ath'ar Ke Nufoos-E-Qudsiyya 
Pe Dhaayi Gayi. Aur Fir Inhi Logo Ne Kitabo Me Tehreef Shuru Kardi. "Fitna-E-Waz- 
E-Hadees" Mashhor Hai Ke Raise Jhooti Riwayaten Ghad Ghadke Kutub-E-Hadees 
Me Add Kardi Gayi. Ahle Bayt Ki Shaan Ke Khilaaf Bhi Riwayaten Ghadi Gayi Aur 
Kuch Wo Log Jo Ahle Bayt Ki Sawari Ke Kadmo Ko Lage Mitti Ke Zarre Ke Karodwe 
Hisse Ke Barabar Bhi Nahi, Un Logo Ki Jhooti Tarife Ki Gayin, Unki Jhooti Shaan Ki 
Jhooti Riwayate Ghadke Kitabo Me Add Ki Gayi Aur Jisne Is Fitne Ki Khilaf Aawaz 
Uthaayi Uspe Mazamin Dhaaye Gaye, Jaise Ke Imam Nasai Rehmatullah Alaih. 

Is Tarah Hazrat Abu Talib Alaihissalam Ki Shaan Ke Khilaf Bhi Jhooti Riwayaten 
Ghadi Gayein. Halanke Aapki Puri Zindagi Khud Haq Ki Gawah Deti Hai. Agar Aapki 
Zindagi Ka Pura Ahwaal Aapka Naam Chupakar Kisi Shakhs Ko Padhne Ko Diya Jaye, 
Fir Usse Pucha Jaaye Ke Batao Tumhare Nazdik Ye Shakhs Imaan Wala Hai Ya Nahi? 
To Har Koi Keh Uthega Ke Sirf Imaan Wala He Nahi Balke Sabse Unche Darje Ke 
Imaan Waalo Me Inka Shumaar Hona Chahiye! Aisi Aap Radiallahu Anhi Ki Zindagi 
Aur Aapki Khidmaat Thi Is Deen-E-Haq Ke liye. 

Ab Kuch Log Kehte Hain Ke Thik Hai Khidmaat To Bahot Thi Lekin Unka Imaan 
Kahi Se Sab it Nahi. Ye Aisi He Baat Hai Ke Andhe Ke Samne Suraj Bhi Aajaye To Bhi 
Usko Andhera He Nazar Aayega Kyunki Khaami Suraj Me Nahi Balke Usme Hai. 
Hazrat Abu Talib Alaihissalam Ke Imaan Ki La-Tadaad Daleele Maujud Hain! Jaise 
Humne Upar Likha Ke Aapki Zindagi He Khud Imaan Aur Haq Pe Hone Ki Daleel 
Hai. Iske Alawa Aapne Kai Baar Logo Ke Samne Imaan Ki Gawahi Di Lekin In Nabina 



Logo Ki Nazron Se Baate Chup Gayi Balke Chupaayi Gayi. Aap Alaihissalam Ka 
Deewan Hai, Jisme Aapke Kahe Aur Likhe Hue Saare Sher Maujud Hain, Jinme Se Kai 
Sher Kutub-E-Hadees Me Ba’taur-E-Hadees Riwayat Bhi Hue Hain Aur Imam 
Bukhari Ne Bhi Apni Kitabo Me Riwayat Kiya Hai (Sahih Bukhari Aur Tarikh E 
Sagheer), Jinme Haq Roz-E-Roshan Ki Taraf Saaf Saaf Pata Chalta Hai Ke Aap Kis 
Mazhab Par They. 

Isi Tarah Hadees Se Bhi Aapke Imaan Ki Bahot Saari Daleele Milti Hain. Aur Fir 
Taarikh Ke Waqiyat To Hain He. Lekin Kya Quran-E-Majeed Me Bhi Aapka Zikr 
Hai ? Specially Aapke Imaan Ke Bareme ? Kyunki Aap Islam Ki Ek Bahot Badi 
Shakhsiyat Hain. Chahe Koi Aapko Imaanwala Na Maane Lekin Wo Bhi Is Baat Ka 
Inkaar Nahi Karsakta Ke Jitni Khidmat Is Deen Ki Aapne Ki Hai Utni Kisine Nahi Ki 
Kyunki Unhone Khud Sahib-E-Deen Ki Kafalat Aur Madad Ki Hai Puri Zindagi! To 
Aisi Hasti Ke Imaan Ke Bareme Quran Me Zikr Laazmi Hona He Chahiye. Aur Quran 
Me Aapke Imaan, Aapki Azmat Ka Zikr Kai Jagaho Par Hai! Aur Jo Baat Quran Se 
Sabit Hojaye, To Fir Kisi Aur Chiz Ki Hajat Nahi Rehti. Jab Koi Baat Quran Me Aajaye 
Lekin Uske Opposite Baat Hadees Me Ho, To Us Riwayat Ko Qabool Nahi Kiya Jata 
Kyunki Koi Hadees, Quran Ke Khilaf Ho He Nahi Sakti. Jo Riwayat Bhi Quran Ke 
Khilaaf Koi Baat Kahe To Us Riwayat Ko Hadees Nahi Balke "Maudu" Yaani 
Manghadant Riwayat Kehte Hain, Yaani Kisiki Ghadi Hui Koi Baat. 

To Agar Quran Se Hazrat Abu Talib Alaihissalam Ka Imaan Sabit Hojaye, To Fir 
Jawab Me Koi Shakhs Hadees Ki Kisi Riwayat Ko Pesh Nahi Karsakta, Ye Deen Ke 
Usool Ke Khilaf Hai. Aur Waise Koi Riwayat Ho To Wo Apne Aap Galat Karaar 
Paayegi Chahe Kisi Bhi Kitab Me Riwayat Hui Ho, Kyunki Wo Quran Ke Khilaaf 
Jarahi Hai. 

To Aaiye Dekhte Hain Quran Hazrat Abu Talib Alaihissalam Ke Imaan Aur Aapki 
Shaan Ke Bareme Kya Kehta Hai. 


Iss Bich Iss Kitab Ko Likhne Mein Mohammad Shadab Shaikh Sahab Ki Kitab Ne Bahut Help Ki 

Mein Unka Tahne Dil Se Shukrguzar Hoon| 



Allah Mere Iss Kaam Ka Badla, Ba-Roz-e-Meshar, Meri Naslo Ko RasoolAllah SI 
Ke Hatho Jam-e-Kausar Naseeb Kare.Ameen| 

Dar Asal Iss Kitab Ko Likhne Ka Maqsad Uss Nasi Ko Be-Daar Kama Hain Jo 
Aaj Ahlebait (dAuJl A^ Ki Mohabbat Ko Shiyat Samjhti Hain 

Aur Iman e Abu Talib A^ Ko Shiyat Samjhti Hain Aur Yeh Sochte Hain Ki 
Ahle Sunnat Ke Nazdeek Sayyeduna Abu Talib <diLdl AjJc. Ka Iman Sabit Nahi 
Hain Aur RasoolAllah SS Ki Aal Se Mohabbat Kama Shiyat Samjhti Hain 

Allah * ! Se Meri Dua Hain Mujh Adna Ghulam Ki Khwaish Qubool Farmaye 
Aur Mujhe RasoolAllah SI Wa AhleBait <dSluJl aj 1c. Ki Shafa’at Naseeb Farmaye] 
Aur Iss Kitab Ko Likhne Mein Aur Alfaz Mein Koi Galti Hogai Ho Toh Apne 

Habeeb Ke Sadqe Maaf Farmaye] 




Manqabat-e-Abu Talib 

Nazre Mehboob e Khuda Abu Talib Hain 
Sari Duniya Peh Yeh Ehsan e Abu Talib Hain 
Allah Allah Kya Shan e Abu Talib Hain 
Harame Kaabah Adab Dane Abu Talib Hain 
Mushafe Ruwe Muhammad Hain Nazar Mein Har Dam 
Marhaba Khub Yeh Quran e Abu Talib Hain 
Inke Aghosh Ki Zeenat Hain Ali Sher e Khuda 
Noor e Ahmed Tahe Daman e Abu Talib Hain 
Ehtraram Inka Farishto Ke Safon Mein Bhi Howa 
Jis Ko Dekho Woh Sana Khwan e Abu Talib Hain 
Murtuza Ho Keh Ho Sibtain,Sabhi Pyare Hain 
Har Kiran Sham e Shabistane Abu Talib Hain 
Ulfat e Panjatan e Paak Ne Bakhsha Yeh Sharaf 
Aaj Kal Dil Mehman e Abu Talib Hain 
Chasme Bedar Mili, Marifat Agah Nazar 
Darse Haq Khutba e Irfan e Abu Talib Hain 
Main Dil o Jaan Se Hoon Maddah Abu Talib Ka 
Jo Nafs Hain Wohi Qurban E Abu Talib Hain 
Har Gul e Tar Pe Nichawar Hain Falak Ke Taare 
Pur Bahar Aisa Gulistan e Abu Talib Hain 
Qabil e Rashk Hain Andaz Abu Talib Ka 
Haq Ka Irfan Hi Wizdan e Abu Talib Hain 
Main Kahunga Keh Hain Mehrum Baadi Neimat Se 
Jo Koi Dast Kashe Khwane Abu Talib Hain 
Baadi Tehqeeq e Ahadis e Riwayat, Nasir!!! 

Mera Dil Qaila e Iman e Abu Talib Hain 

(Aal e Rasool,Audal e Batool,Fakhre Sadat,Naib e Tajdar e Golarah 
Hazrat Pir Sayyed Nasiruddin Nasir Gilani Golarawi Rehmatullah) 

Sayyeduna Imran Ba Zuban-E-Quran 


Hazrat Ibrahim Alaihissalam ki Dua 

"Beshaq Allah ne Aadam (Alaihissalam) ko aur Nooh (Alaihissalam) 
ko aur Aal-e-Imran ko sab jahaanwaalo par (buzurgi me) muntakhab 
farma liya." 

"Ye ek he nasi hai unme se baaz baaz ki auladen hain, aur Allah khoob 
sunnewaala khoob jaananewaala hai." 

Surah Aal-e-Imran 

"Aur (Yaad Kijiye) Jab Ibrahim (Alaihissalam) Ne Arz Kiya: Aye Mere 
Rab! Is Shehar (Makka) Ko Jaa-E-Aman Banade Aur Mujhe Aur Mere 
Bachon Ko Is (Baat) Se Bacha Le Ki Hum Buto Ki Parastish Karen." 
"Aye Mere Rab! Un (Buton) Ne Bahot Se Logo Ko Gumrah Kar Dala 
Hai. Pas Jisne Meri Pairwi Ki Wo Mera Hoga Aur Jisne Meri 
Nafarmani Ki To Beskhaq Tu Bada 






Sayyeduna Imran Ba Zuban-E-Quran 

Bakshnewala Bada Meharbaan Hai. (Yaha Pairwi Yaani Buto Ki 
Parsatish Na Kama)" 

"Aye Hamare Rab! Beshaq Maine Apni Aulad (Ismail Alaihissalam) 
Ko (Makka Ki) Bay-Aabo Giyaah Waadi Me Tere Hurmatwaale 
Gharke Paas Basa Diya Hai, 

Aye Hamare Rab! Taaki Wo Namaz Kaayim Rakhen Pas Tu Logo Ke 
Dilo Me Aisa Karde Ki Wo Shouq-O-Muhabbat Ke Saath Inki Taraf 
Maayil Rahen Aur Unhe (Har Tarah Ke) Phalo Ka Rizq Ata Farma, 
Taaki Wo Shukr Karte Rahe." 

"Aye Mere Rab! Mujhe Aur Meri Aulad Ko Namaz Par Kaayim 
Rakhne Wala Banade, Aye Hamare Rab! Aur Tu Meri Dua Kabool 
Farma Le." 

Surah Ibrahim 


• ^ 

^ ** 

"(Ibrahim Alaihissalam Ne Arz Kiya) Aye Mere Rab! Mujhe 
Ilmo Amal Me Kamaal Ata Farma Aur Mujhe Apne Qurb-E-Khaas Ke 
Sajawaaro Me Shaamil Farma Le," 

"Aur Mere Liye Baad Me Aane Waalo Me (Bhi) Zikr-E-Khair Aur 
Kubooliyat Jaari Farma." 

Surah Shu'ara 

"Aur Ibrahim (Alaihissalam) Ne Us Kalima(-E-Touheed) Ko Apni 
Naslon Ki Zurriyat Me Baaki Rehnewala Kalima Banadiya Taaki Wo 
(Allah Ki Taraf) Ruju Karte Rahen." 

Surah Zukhruf 





Sayyeduna Imran Ba Zuban-E-Quran 


Sayyeduna Ibrahim Alaihissalam Ke 2 Bete Hain, Hazrat Ismail 
Alaihissalam Aur Hazrat Ishaaq Alaihissalam. Hazrat Ibrahim 
Alaihissalam Ne Apni Aane Waali Nasi Keliye Allah Ta'ala Se Dua Ki 
Ke Unko Bhi Hidayat Par Qaayam Rakh Aur Butparasti Se Unhe 
Bacha. Ibrahim Alaihissalam Na Sirf Nabi Hain Balke Allah Ke Khalil 
Hain. Aapki Dua Kabool Hui. Ishaaq Alaihissalam Ki Nasi Me Bahot 
Saare Nabi Hue, To Yaha To Hidayat Baaki Rehni He Thi. Lekin 
Hazrat Ismail Alaihissalam Ki Nasi Me Allah Ta'ala Ne Sirf Ek Nabi 
Rakha Jo Saare Nabiyon Ka Sardar Hai, Yaani Hamare Aaqa Wa 
Maula Hazrat Sayyeduna Muhammadur Rasoolullah Sallallahu Alaihi 
Wa Aalihi Wa Sallam. Lekin Ismail Alaihissalam Se Lekar Aaqa 
Sallallahu Alaihi Wa Aalihi Wa Sallam Tak Bahot Lamba Arsa Bichme 
Tha Aur Bahot Saari Generations Bichme Thi Aur Is Nasi Me Nabi 
Bhi Bichme Koi Nahi Hua. To Arab Ke Kufr Aur Shirk Ke Mahol Me 
Allah Ta'ala Ne Aal-E-Ismail Me Se Ek Ladi Me Hidayat Ko Kaayam 
Rakha, Yaani Wo Ibrahim Alaihissalam Ke Deen Par Qaayam Rahe 
Aur Shirk Aur Kufr Ki Aaludgiyo Se Hamesha Dur Rahe. Ye Wohi 
Ladi Thi Jisme Se Aaqa Sallallahu Alaihi Wa Aalihi Wa Sallam Ne 
Tashreef Lana Tha. Hazaro Saal Lambe Arse Ke Bawajood Iss Ek Nasi 
Me Imaan Qaayam Raha. Ye Allah Ta'ala Ka Khaas Fazl Tha Ibrahim 
Alaihissalam Ki Dua Ke Sadqe. Isi Gharane Ko Aage Chalke Banu 
Hashim Kaha Jaane Laga. 

Lekin Ibrahim Alaihissalam Ne Ye Bhi Apni Dua Me Arz Kardiya Tha 
Ke Jo Meri Nafarmani Kare Yaani Allah Ta'ala Ki Ibadat Ko Chodkar 
Buto Ki Parastish Karne Me Lag Jaaye, To Meri Nasi Me Se Hone Ke 
Bawajood Mera Nahi Hai. Ab Hazrat Abu Talib Radiallahu Ta'ala 
Anhu Bhi Aal-E-Ibrahim (Alaihissalam) Me Se Hain, Aur Aap Apne 
Walid Hazrat Abdul Muttalib Radiallahu Ta'ala Anhu Ke Wisaal Ke 
Baad Kaaba Ke Mutawwali Hue. Yaani Yeh Matlab Hua Ke Banu 
Hashim Me Martabe Ke Lihaaz Se Aapka Rutba Bada Tha. Aap Allah 
Ke Ghar Ki Dekh Bhal(Caretaker) Karte They Aur Aapke Bareme Ek 
Bhi Riwayat Nahi Milti Jisme Ye Likha Ho Ke Aapne Kabhi Kisi But 
Ki Puja Ki Thi! Hatta Ke Jab Makka Me Kehat Aaya Tha Tab Quraish 




Sayyeduna Imran Ba Zuban-E-Quran 

Ke Log Buto Ko Pukaar Ke Itlejaaye Karrahe They. Lekin Jab Barish 
Nahi Aayi To Sablog Hazrat Abu Talib Radiallahu Ta'ala Anhu Ke 
Ghar Gaye Aur Aapse Dua Ki Darkhast Ki. Hazrat Abu Talib 
Radiallahu Ta'ala Anhu Ne Apne Saath Aaqa Sallallahu Alaihi Wa 
Aalihi Wa Sallam Ko Saath Liya Aur Us Waqt Aaqa Sallallahu Alaihi 
Wa Aalihi Wa Sallam Ki Umr Mubarak 2 Saal Ke Lagbhag Thi. To 
Aap Haram-E-Kaaba Me Tashreef Laaye Aur 3 Baar Arz Kiya: 

"Ay Rab! Is Bachhe Ke Wasile Se Barish Naazil Farma!" Aur Barish 
Nazil Hogayi To Huzoor Ki Shaan Me Sher Kaha Jisko Imam Bukhari 
Ne Bhi Sahih Bukhari Me Riwayat Kiya. Yaha Batane Ki Baat Ye Ke 
Aapne Us Waqt Bhi Kisi But Ki Taraf Nahi Dekha Na Kisi But Ko 
Pukara! Na He Aapki Zindagi Me Koi Riwayat Milti Hai Jab Aapne 
Kisi But Ki Parastish Ki Ho! Aur Upar Di Howi Aayaat Se Pata Chalta 
Hai Ke "Aal-E-Ibrahim" Me Sirf Wo Hi Hainjo Buto Ki Parastish Se 
Dur Rahe. Baaki Log Usi Nasi Me Hone Ke Bawajood Aal-E-Ibrahim 
Me Shamil Nahi Hain, Usi Tarah Jaise Hazrat Nooh Alaihissalam Ka 
Beta, Unka Beta Hone Ke Bawajood Allah Ta'ala Ne Farmaya Ke Wo 
Tumhara Beta Nahi Hai Kyunki Usne Imaan Nahi Laaya. 

To Aap Ibrahim Alaihissalam Ki Aal Me Se Bhi Hain, Kaaba Ke 
Mutawaali Bhi Hain Aur Ibrahim Alaihissalam Ke Nafarmaan Bhi 
Nahi Hain Yaani Gairullah Ki Ibadat Kabhi Nahi Ki. To Iska Matlab 
Hai Ke Aap Pe Bhi Ibrahim Alaihissalam Ki Apni Zurriyat Keliye Jo 
Khair Ki Dua Thi, Wo Aap Pe Bhi Laagu Hoti Hai. Yaani Ye Ab Allah 
Ta'ala Ki Zimma-E-Karam Par Hai, Uska Wada Hai, Ke Aapko Bhi 
Hidayat Par Rakhe! Jab Allah Ta'ala Khud Jisko Hidayat Ata Farmaye, 
Apni Hifazat Me Rakhe, To Wo Shakhs Kaise Imaanwala Nahi 
Hosakta? Baat Unki Nahi Baat Allah Ta'ala Ke Waade Ki Hai! 

Aur Aaj Tak Aur Qayamat Tak Har Namaz Me Har Musalman Aal-E- 
Ibrahim Alaihissalam Ko Yaad Karta Hai Durood-E-Ibrahim Me. 




Sayyeduna Imran Ba Zuban-E-Quran 

Islam Ki Pehli Dawat 

"Aur (Ay Habib-E-Mukarram!) Aap Apne Karibi Rishtedaaron Ko 
(Hamare Azaab Se) Daraiye (Yaani Deen Ki Dawat Dijiye)." 

"Aur Aap Apna Baazu(-E-Rehmat O Shafqat) Un Momino Keliye 
Bicha Dijiye Jinhone Aapki Pairwi Ikhteyaar Karli Hai." 

Surah Shu'ara 

"Aur Unke Sardar (Hazrat Abu Talib Alaihissalam Ke Ghar Me Nabi- 
E-Akram Sallallahu Alaihi Wa Aalihi Wa Sallam Ki Majlis Se Uthkar) 
Chal Khade Hue (Baaki Logo Se) Ye Kehte Hue Ki Turn Bhi Chal 
Pado, Aur Apne Mabudo (Ki Parastish) Par Sabit Kadam Raho, Ye 
Zarur Aisi Baat Hai Jisme Koi Garaz (Aur Murad) Hai." 

"Humne Us (Aqeeda-E-Touheed) Ko Aakhri Milleten (Nasrani Aur 
Mazhab E Quraish) Me Bhi Nahi Suna, Ye Sirf Khud Saakhta Jhoot 
Hai." 


Surah Swaad 







Sayyeduna Imran Ba Zuban-E-Quran 


Jab Ye Aayat Nazil Hui 

"Aur (Ay Habib-E-Mukarram!) Aap Apne Karibi Rishtedaaron Ko 
(Hamare Azaab Se) Daraiye (Yaani Deen Ki Dawat Dijiye)." To 
Tafseer Me Aata Hai Ke Aaqa Sallallahu Alaihi Wa Aalihi Wa Sallam 
Ne Quraish Ke Tamam Bade Bade Sardaro Ko Khane Ki Dawat Pe 
Bulaya Aur Dawat Hazrat Abu Talib Alaihissalam Ke Ghar Par Hui. 
Jab Sab Khaana Kha Chuke To Aap Sallallahu Alaihi Wa Aalihi Wa 
Sallam Ne Sabko Deen Ki Dawat Di. Pehle Din Kisine Kuch Jawab 
Nahi Diya. Dusre Din Phir Dawat Di Gayi, Phir Majlis Hui, Khaana 
Khaane Ke Baad Fir Aap Sallallahu Alaihi Wa Aalihi Wa Sallam Ne 
Sabko Deen Ki Dawat Di. Phir Teesre Din Dawat Pe Bulaya. Jab 3 Din 
Dawat-E-Haq Di To Qurais Ke Sardar Uthke Jaane Lage Ye Kehte 
Hue Ke Humne Ek Khuda Ki Ibadat Ka Amal Kabhi Kahi Nahi Dekha, 
Isme Zarur Koi Chupi Hui Garaz Hai Wagairah. Jab Ye Kuffar Aisi 
Baat Kehne Lage To Hazrat Abu Talib Alaihissalam Khade Howe Aur 
Huzoor (Sallallahu Alaihi Wa Aalihi Wa Sallam) Se Farmaya Jisko 
Imam Ibne Aseer Aur Imam Tabari Aur Digar Muarrekheen Riwayat 
Karte Hain, Hazrat Abu Talib Alaihissalam Khade Hue Aur Farmaya: 
"Mere Mehboob, Mere Bhatije Muhammad (Sallallahu Alaihi Wa 
Aalihi Wa Sallam). Ab Aapki Baaten 3 Din Sunkar Aapki Madat 
Kama, Hame Us Amal Se Bhi Muhabbat Hogayi Hai! "Ma Ahabba 
Ilaina Mu’aamatak Wa Aqbalana Le Naseehatak Wa Ashadda 
Tasdikatana Le Hadeesak" "Hamne Aapki Nashiat Kabool Karli Hai!" 
Ye Alfaz Hain Jo Unhone Kaha! 

"Hamne Aapki Mu'aamat Se Pyar Karliya, Aapki Nasihat (Dawat-E- 
Tauheed) Kabool Karli Aur Aapki Baat Ki Tasdeeq Ka Aylan Kardiya!" 

Ab Iske Alawa Aur "Kabool-E-Deen" Kya Hota Hai? Aur Dusri Baat 
Ye Ke Aaqa Sallallahu Alaihi Wa Aalihi Wa Sallam Ne Ye Dawat-E- 
Tauheed Ki Majlis Hazrat Abu Talib Alaihissalam Ke Ghar Pe Kyu 




Sayyeduna Imran Ba Zuban-E-Quran 

Munaqqid Farmayi? Aapka Apna Ghar Bhi To Tha. Iski Kai Wajah 
Hosakti Hai, Lekin Lagta Aise Hai Ke Jis Ghar Ko Khud Allah Ne 
Apne Habib Ki Kafalat Keliye Chuna, Shayad Aaqa Sallallahu Alaihi 
Wa Aalihi Wa Sallam Bhi Chahte They Ke Deen-E-Haq Ki Sabse 
Pehli Dawat Ka Sharf Bhi Isi Ghar Ko Miley! Kyunki Isi Ghar Ka 
Ehsan Hai Duniya Waalo Par Ke Duniya Waalo Ko Allah Se Milaane 
Wala Isi Gharme Bachpan Se Jawan Hua! 

Hazrat Abu Talib Alaihissalam Ke Ghar Ko Is Azeem Kaam Keliye 
Chuna Jaana Aur Phir Aapka Sabke Samne Huzoor(Sallallahu Alaihi 
Wa Aalihi Wa Sallam) Ki Farmayi Hui Baato Ki Tasdeek Kama, Isse 
Badhkar Aur Imaan Ki Nishani Kya Hai?. 

Allah ke Madadgaar 

"Beshaq Hum Apne Rasoolo Ki Aur Imaan Laane Waalo Ki Duniyawi 
Zindagi Me (Bhi) Madad Karte Hain Aur Us Din (Bhi Karenge) Jab 
Gawah Khade Honge." 

Surah Momin 

"Jab Isa (Alaihissalam) Ne Unka (Bani Israel Ka) Kufr Mehsus Kiya 
To Usne Kaha: Allah Ki Taraf Kaun Log Mere Madadgaar Hain? To 
Uske Mukhlis Saathiyon Ne Arz Kiya: Hum Allah (Ke Deen) Ke 
Madadgar Hain, Hum Allah Par Imaan Laaye Hain Aur Aap Gawah 
Rahen Ki Hum Yaqinan Musalman Hain." 

"Ay Hamare Rab! Hum Us Kitab Par Imaan Laaye Jo Tune Naazil 
Farmayi Aur Humne Is Rasool Ki Itteba Ki So Hame (Haq Ki) Gawahi 
Dene Waalo Ke Saath Likhde." 


Surah Aal-E-Imran 

"Aye Imaanwaalo! Agar Turn Allah (Ke Deen) Ki Madad Karoge To 
Wo Tumhari Madad Farmayega Aur Tumhare Kadmo Ko Mazboot 
Rakhega." 

Surah Muhammad (Sallallahu Alaihi Wa Aalihi Wa Sallam) 47:7 










Sayyeduna Imran Ba Zuban-E-Quran 


Allah Ta'ala Ne Farmaya Ke Wo Khud Apne Rasoolo Ki Madad Karta 
Hai, Kyunki Zahir Si Baat Hai Ke Rasool Logo Ko Allah Ki Marifat 
Sikhaane Keliye Duniya Me Aata Hai. Isliye Allah Ta'ala Khud Apne 
Rasoolo Ki Madad Ka Zimma Leta Hai. Lekin Upar Ki Dusri Aayat Me 
Dekho, Hazrat Isa Alaihissalam, Jo Ke Ulul Azm Rasoolo Me Se Hain, 
Wo Apne Sahaba Se Kehrahe Hain Ke Kaun Log Meri Madad Karenge 
Allah Ke Deen Keliye? To Unke Sahaba Jinhe Hawari Kaha Jata Hai, 
Unhone Kaha Ke Hum Madadgaar Hain. 

Is Waqiye Ko Bayan Karke Allah Ta'ala Ne Phir Surah Saff Me Farmaya Ke: 

"Ay Imaanwaalo! Turn Allah Ke Madadgar Ban Jao Jaisa Ki Isa Ibne 
Maryam(Alaihi-Mussalam) Ne (Apne) Hawariyon Se Kaha Tha: Allah 
Ki (Raah Ki) Taraf Mere Madadgar Kaun Hain. Hawariyon Ne Kaha: 
Hum Allah Ki Tarafse Madadgar Hain. Pas Bani Israel Ka Ek Giroh 
Imaan Le Aaya Aur Dusra Giroh Kafir Hogaya, So Humne Un Logo Ki 
Jo Imaan Le Aaye They Unke Dushmano Par Madad Farmayi Pas Wo 
Gaalib Hogaye." 


Surah Saff 


Yaani Is Ummat Ko Isa Alaihissalam Aur Unke Hawariyon Ka 
Example Deke Farmaya Ke Turn Bhi Allah Ke Madadgar Ban Jao! 

Yaha Madad Kis Chiz Keliye Maangi Jarahi Hai? Deen Keliye! To In 
Aayaat Ke Matlab Ye Bana Ke Allah Ke Deen Ki Madad Karne Wala 
Allah Ka Madadgar Hai! Allah Ko To Kisiki Madad Ki Zarurat Nahi, 
Lekin Yahan Imaan Laane Waalo Ki Azmat Badhaane Keliye Aisa 
Kaha Jaraha Hai. Aur Allah Ta'ala Kisi Kafir Se Madad Nahi Leta, 
Kafir To Allah Ke Aur Allah Ke Deen Ke Dushman Hain. To Iska 
Matlab Hua Ke Jo Bhi Is Deen Ki Madad Karega, Wo Aisa Hai Goya 
Usne Allah Ki Madad Ki Aur Wo Yaqinan Imaan Wala Hai! 

Ab Dekhna Ye Hai Ke Kisne Is Deen Ki Sabse Zyada Madad Ki! Jab 
Bhi Aaqa Sallallahu Alaihi Wa Aalihi Wa Sallam Ke Maqsad(Mission) 
Par Hamla Hua, To Sabse Pehle Difa Hazrat Abu Talib Alaihissalam 

Ne Kiya! Aapne Huzoor Ki Hifazat Ki Zimmedari Lekar Aylan 
Kardiya Ke Jo Bhi Mere Muhammad (Sallallahu Alaihi Wa Aalihi Wa 
Sallam) Ke Raaste Me Ruqawat Banne Ki Koshish Karega, Uska 
Muqabla Mujhse Hoga. Hazrat Abu Talib Alaihissalam Ne Har Tarike 
Se Yaani Apni Jaan, Apna Maal, Apna Rutba(Social Status), Apni 
Aulad Ke Zariye Se Iss Deen Ki Madad Ki! Aur Allah Ta'ala Ne To 
Pehle He Farma Diya Ke Jo Deen Ki Madad Karta Hai Wo Aisa Hai 
Jaise Usne Meri Madad Ki. To Is Aayat Ke Hisab Se Hazrat Abu Talib 
Alaihissalam Ne Allah Ki Madad Ki! Aur Allah Kisi Kafir Se Madad 
Nahi Leta. 

Surah Baqrah 

"Phir Agar Wo (Bhi) Isi Tarah Imaan Laye Jaise Turn Iss Par Imaan 
Laaye Ho To Wo Waqeyi Hidayat Paa Jayenge, Aur Agar Wo Muh 
Pher Len To (Samhlen Ki) Wo Mahaz Mukhalifat Me Hain, Pas Ab 
Allah Aapko Unke Sharr Se Bachaane Keliye Kaafi Hoga, Aur Wo 
Khoob Sunne Waala Jaanne Wala Hai". 

Surah Baqrah 

Jaise Jaise Deen-E-Haq Ki Dawat Badhti Gayi, Kuffar Ne Musalmano 
Pe Zulmo Sitam Aur Taklifen Bhi Badha Diye. Baat Yaha Tak 
Pahunch Gayi Ke Kuffar Ab Rasoolallah (Sallallahu Alaihi Wa Aalihi 
Wa Sallam) Ko He Maazallah Qatl Karne Ka Irada Karne Lage. Hazrat 
Abu Talib Alaihissalam Ne Dekha Ke Halaat Khatarnaak Hote Jarahe 
Hain, To Phir Huzoor Ki Hifazat Keliye Muhafiz(Guards) Rakhna 
Shuru Kardiye! Har Waqt Koi Na Koi Aaqa Sallallahu Alaihi Wa 
Aalihi Wa Sallam Ke Ghar Ke Bahar Muhafiz Banke Khada Hota. 
Hazrat Abu Talib Alaihissalam Khud Jayeza Lete The 
Hifazat(Security) Ka, Aur Muhafiz(Guards) Me Unki Apni Aulad Bhi 
Hoti! Aur Jab Quraish Ke Sardaro Ne Banu Hashim Ka Rad (Boycott) 
Kiya Aur Banu Hashim Ko 3 Saal Tak Sheb-E-Abu Talib Alaihissalam 
Me Rehna Pada, To Un 3 Saalo Me Ek Raat Bhi Aaqa Sallallahu Alaihi 
Wa Aalihi Wa Sallam Apne Bistar Pe Nahi Soye! Har Raat Hazrat 
Abu Talib Alaihissalam Kabhi Maula Ali Alaihissalam Ko Kabhi Kisi 
Aur Beto Ko, Ya Ghar Ke Kisi Jawan Ko Aaqa Sallallahu Alaihi Wa 
Aalihi Wa Sallam Ke Bistar Par Lita Dete Aur Huzoor Ko Dusre Bistar 
Par, Taake Agar Koi Badbakht Hamla Kare To Aaqa Sallallahu Alaihi 
Wa Aalihi Wa Sallam Ko Kuch Na Ho! Hazrat Abu Talib 
Alaihissalam Apna Khudka Beta Qurban Kama Gawara Karsakte The 
Magar Huzoor Sallallahu Alaihi Wa Aalihi Wa Sallam Ke Jism-E- 
Aqdas Pe Ek Kharonch Bhi Aapko Nagawaar Thi! Ye Aisi Qurbani Ke 
Jisme Apni Aulad Ko Qurban Karne Se Bhi Piche Na Hate, Kya Aisi 
Muhabbat Sirf Bhatija Samjhkar Karte? 

Agar Sirf Bhatija Samjhkar Karte To Kisi Aur Ko Qurban Kama 
Gawara Karte, Maula Ali Alaihissalam Ko Na Sulaate! To Ye 
Muhabbat Kisi Aur Wajah Se Thi!! 

Is Tarah Hazrat Abu Talib Alaihissalam Aaqa Sallallahu Alaihi Wa 
Aalihi Wa Sallam Ki Muhafizo(Security) Ke Incharge Ban Gaye The 
Khud Hi! Aur Har Roz Aap Muhafiz Mukarrar Karte. Ye Silsila 
Hazrat Abu Talib Alaihissalam Ke Wisaal Ke Baad Bhi Jaari Raha Aur 
Hijrat Ke Baad Madina Me Bhi Aaqa Sallallahu Alaihi Wa Aalihi Wa 
Sallam Ki Hifazat Keliye Musalsal Muhafiz Hotel Aur Muhafizo Ka 
Silsila Uss Din Se Band Hua Jab Allah Ta'ala Ne Ye Aayat Naazil 
Farmayi Ke "Ab Allah Aapko Unke Sharr Se Bachane Keliye Kaafi 
Hoga." Yaani Allah Ta'ala Khud Apne Habib Ka Muhafiz Ban Gaya! 
Ab Gaur Karne Ki Baat Ye Ke Allah Ta'ala To Pehle Se He Apne 
Rasoolo Ki Hifazat Karta Hai. To Ye Aayat Nazil Hone Se Pehle Bhi 
To Allah Ta'ala Aaqa Sallalahu Alaihi Wa Aalihi Wa Sallam Ki 
Hifazat Farmata Tha, To Ab Farmana Ke "Abse Allah Aapko Kaafi 
Hai" Ka Kya Matlab Banta Hai? Matlab Saaf Hai Ke Jab Tak Hazrat 
Abu Talib Alaihissalam Duniya Me They, Huzoor Pe "Allah Ki 
Hifazat" Ka Zariya Aap They! Jab Aapka Wisaal Hogaya To Allah 
Ta'ala Ne Ab Hifazat Ki Zimmedari Direct Apne Haathon Me Leli! 

To Allah Ta'ala Ne Aaqa Sallallahu Alaihi Wa Aalihi Sallam Ki 
Bachpan Me Kafalat Aur Aylan-E-Nabuwwat Ke Baad Hifazat, Iska 
Zariya Hazrat Abu Talib Alaihissalam Ko Banaya! Aur Jab Aap 
Duniya Se Parda Farma Gaye To Ye Zimmedari Kisi Aur Ko Na Di 
Balke Khud Apne Paas Leli! Jis Bande Ko Allah Ta'ala Apne Sabse 
Pyaare Habib Ki Hifazat Ka Nigheban(Incharge) Banaye, Wo Koi 
Kafir Kaise Hosakta Hai? 

Jaano Maal Qurban Karne Waale 

"Lekin Rasool (Sallallahu Alaihi Wa Aalihi Wa Sallam) Aur Jo Log 
Unke Saath Imaan Laaye Apne Maalo Aur Apni Jaano Ke Saath Jihad 
Karte Hain Aur Unhi Logo Keliye Sab Bhalaiya Hain Aur Wohi Log 
Muraad Paane Waale Hain." 

Allah Ne Unke Liye Jannaten Tayyar Farma Rakhi Hain Jinke Niche 
Se Nehre Jaari Hain (Wo) Unrae Hamesha Rehnewaale Hain, Yehi 
Bahot Badi Kamyaabi Hai." 

Surah Tauba 

Hazrat Abu Talib Alaihissalam Ne Us Waqt Se Deen Keliye Jihad 
Shuru Kardiya Tha Ke Jab Jihad Ka Hukm Bhi Nahi Aaya Tha. Aap 
Pehle Din Se Is Deen Ki Tableeg Ki Madad Me Lag Gaye. Aur Kuffar 
Se Ashaar Ki Surat Me Farmaya, (Is Purey Qaside Ko Qasida Lamiya 
Kehte Hain Jo Hazrat Abu Talib Alaihissalam Ne Aaqa Sallallahu 
Alaihi Wa Aalihi Wa Sallam Ki Shaan Me Likha, Jo Deewan-E-Abu 
Talib Me Maujud Hai, Aur Isi Deewan Se Kai Ashaar Imam Bukhari 
Ne Bhi Apni Kitabo Me Riwayat Kiye Hain Aur Baaki Aaimma-E- 
Hadees Ne Bhi, To Usme Farmate Hain): 

"Logo! Mere Habib Muhammad(Sallallahu Alaihi Wa Aalihi Wa 
Sallam) Ki Nabuwwat Ka Inkar Karne Waalo, Inki Dawat Ki 
Mukhalifat Karne Waalo, Muzahamat Karne Waalo, Inki Raah Me 
Rukawate Daalne Waalo Suno! Baitullah Ki Qasam! Tumne Galat 
Khayal Kiya Ke Turn Humse Ladkar Muhammad(Sallallahu Alaihi Wa 
Aalihi Wa Sallam) Ka Raasta Rok Loge Aur Tumne Galat Khayal Kiya 
Ke Hum Muhammad Sallallahu Alaihi Wa Aalihi Wa Sallam Ke 
Muamle Me Tumse Magloob Hojayenge. Nahi! Abhi To Hum Zabaani 
Difa (Defense) Karrahe 

Hain, Abhi Ye Waqt Nahi Aaya Abhi To Muhammad(Sallallahu 
Alaihi Wa Aalihi Wa Sallam) Ke Difa Me Humne Abhi Tak Neze 

Nahi Uthaye Aur Teer Nahi Uthaye! Hum To Neze Bhi Uthayenge 
Aur Teer Bhi Uthayenge! Aur Fir Farmate Hain: Tumne Galat Khayal 
Kiya Ki Hum Inko Tumhare Hawale Kardenge? Hargiz Nahi! Agar 
Waqt Aaya To, Qurban Jaayen Hazrat Abu Talib Alaihissalam Ke 
Jazba-E-Mohabbat Par, Kehte Hain Waqt Aaya To Khuda Ki Qasam 
Hum Is Muhammad (Sallallahu Alaihi Wa Aalihi Wa Sallam) Ke Ird 
Gird Apni Jaane Lekar Bich Jayenge! Aur Inki Khatir Apne Biwi Bacho 
Ko Bhi Qurban Kardenge!" 

Ye Hai Hazrat Abu Talib Alaihissalam Ka Aylan Aur Jihad! 

Nafs-e- Mustafa^S 

"Pas Aapke Paas Ilm Aajane Ke Baad Jo Shakhs Isa (Alaihissalam) Ke 
Muamle Me Aapse Jhagda Karey To Farmadein Ke Aajao Hum 
(Milkar) Apne Beton Ko Aur Tumhare Beton Ko Aur Apni Auraton 
Ko Aur Tumhari Auraton Ko Aur (Anfu-Sana Yaani) Apne Aapko Bhi 
Aur Tumhe Bhi (Ek Jagah Par) Bulaate Hain, Phir Hum Mubahla 
Karte Hain Aur Jhooton Par Allah Ki Lanat Bhejte Hain." 

"Beshaq Yehi Sachha Bayan Hain, Aur Koi Bhi Allah Ke Siwa Layak- 
E-Ibadat Nahi, Aur Beshaq Allah He To Bada Gaalib Hikmat Wala 
Hai." 

Surah Aal-E-Imran 

Jaise Upar Humne Dekha Ke Aal-ETbrahim Khususan Aal-E-Ismail 
(Alaihi-Mussalam) Me Imaan Aur Hidayat Kaayam Rakhne Ki 
Zimmedari Allah Ta'ala Ne Leli Kyunke Wo Uske Barguzida Rasool Ki 
Dua Thi Aur Allah Ta'ala Apne Nabiyo Ki Dua Ko Kabhi Radd Nahi 
Karta. To Kufr Aur Shirk Ki Aaludgiyo Se Paak Aal-ETsmail 
Alaihissalam Me He Sardar Ul Ambiya Sayyeduna Muhammad-E- 
Mustafa Sallallahu Alaihi Wa Aalihi Wa Sallam Ki Wiladat-E-Ba- 
Sa'aadat Hui Aur Khud Aaqa Sallallahu Alaihi Wa Aalihi Wa Sallam 
Ne Farmaya Ke "Mera Noor Har Zamane Me Nikah Ke Zariye He 
Paak Sulbo Aur Paak Rehmo Me Muntakil Hota Chala Aaya." Yaani 
Aaqa Sallallahu Alaihi Wa Aalihi Wa Sallam Ki Zaat-E-Aqdas Ko 
Allah Ta'ala Ne Itna Paak Aur Saaf Rakha Ke Kisi Zamane Me Kufr 
Aur Bayhayayi Ki Koi Aaludgi Aaqa Sallallahu Alaihi Wa Aalihi Wa 
Sallam Ke Nasab Mubarak Ke Kareeb Bhi Nahi Aasaki. Aaqa Sallallahu 
Alaihi Wa Aalihi Wa Sallam Ke Nasab Mubarak Me Har Shakhs 
Sahib-E-Imaan Tha. Aaqa Sallallahu Alaihi Wa Aalihi Wa Sallam Ke 
Noor Ke Kareeb Koi Kufr Ki Aaludgi Aayi He Nahi. Isiliye To Aaqa 

Sallallahu Alaihi Wa Aalihi Wa Sallam Ki Zaat-E-Aqdas Aur Aapse 
Judi Har Shaye Har Tarah Ki Aaludgiyo Se Paak Aur Saaf Hai. Aaqa 
Sallallahu Alaihi Wa Aalihi Wa Sallam Ka Noor Bhi Paak, Aapki Jaan- 
E-Aqdas Bhi Paak, Hatta Ke Jin Sulbo Aur Rehmo Me Aapka Noor 
Jalwa Afroz Hua, Wo Sulb Aur Reham Waale Bhi Paak. Kufr Ki 
Aaludgi Kareeb Aa He Nahi Sakti Thi. 

Ab Surah Aal-E-Imran Ki Us Aayat-E-Kareem Ko Dekte Hain Jo Upar 
Darj Gayi. Iska Pasmanzar Mukhtasar Me Yun Hai Ke Najran Ke 
Kuch Isa’i Raahib Is Niyat Se Madina Aaye Taake Rasoolallah 
Sallallahu Alaihi Wa Aalihi Wa Sallam Ke Saath Hazrat Isa 
Alaihissalam Ke Bareme Munazra Kare Aur Maazallah Unhe Khuda 
Ka Beta Sabit Kare. Jab Unlogo Ne Challenge Kiya To Allah Ta'ala Ne 
Aaqa Sallallahu Alaihi Wa Aalihi Wa Sallam Ki Taraf Ye Aayat Wahi 
Ki Aur Huzoor Ki Zuban Mubarak Se Farmaya Ke: "Tumhara 
Challenge Kabool Hai, Aao Hum Apne Beto Ko Saath Aate Hain, Turn 
Apne Beto Ko Laao, Hum Apni Aurato Ko Laate Hain, Turn Apni 
Aurato Ko Laao Aur Hum Apni Jaan Ke Saath (Yaani Hum Bhi Aate 
Hain) Aur Turn Bhi Aao, Phir Hum Mubahla Karte Hain." Jab Ye 
Aayat Nazil Hui To Sahih Muslim Samet Kai Kutub-E-Hadees Me 
Aata Hai Ke Rasoolallah Sallallahu Alaihi Wa Aalihi Wa Sallam Ne 
Maula Ali Alaihissalam, Sayyeda Fatimah Tuz Zahra Aur Hasnain 
Kareemain (Alaihi-Mussalam) Ko Bulaya Aur Jab Wo Aaye To 
Farmaya: "Ay Allah Ye Meri Ahle Bayt Hai!" 

Phir In Chaaron Ke Saath Aaqa Sallallahu Alaihi Wa Aalihi Wa 
Sallam Taye Ki Hui Jagah Ki Taraf Tashreef Le Gaye. Inke Alawa 
Aaqa Sallallahu Alaihi Wa Aalihi Wa Sallam Kisi Aur Ko Saathme 
Nahi Legaye They. To Mubahla Abhi Shuru Bhi Nahi Hua Tha Ke Un 
Isaiyio Me Jo Sabse Baada (Senior) Alim Tha Usne Apne Logo Se 
Kaha Ke Mere Sathiyon, Inse Mubahla Mat Karo Kyunki Mai Aise 
Chehre Dekh Raha Hun Ke Agar Inhone Dua Ki Aur Us Par Ameen 
Kaha To Qayamat Tak Isaiyat Ka Naamo Nisahan Mit Jayega! Aur 
Phir Wo Isayi Rahibo Ka Wafad(Lashkar) Wahi Palat Gaya. To Ab 
Quran Ki Aayat Ki Taraf Dekhte Hain To Fir "Aao Hum Apne 
Bachhon Ko Laate Hain", Yaha Bachhe Imam Hasan Aur Imam 
Hussain (Alaihi-Mussalam) Hue! "Aao Hum Apni Aurato Ko Laate 
Hain", Aurato Ki Representation Sayyeda-E-Kainat Hazrat Sayyeda 
Fatimah Tuz Zahra Salamullahi Alaiha Ke Zariye Ki! Aur Fir Quran 
Ne Aage Farmaya Ke "Hum Apne Aapko Bhi Laate Hain", Tab Aaqa 
Sallallahu Alaihi Wa Aalihi Wa Sallam Ne Apne Saath Maula Ali 

Alaihissalam Ko Khada Kiya! Yaani "Apne Aapki" Representation 
Rasoolallah Ne Apne Saath Saath Maula Ali Alaihissalam Ke Zariye 
Ki! Yaani Baat Roz-E-Roshan Ki Tarah Saaf Hogayi Ke Hazrat Maula 
Ali Alaihissalam Ko Quran Ne "Anfusana" Kehkar Jaan-E-Rasool Aur 
Nafs-E-Rasool Ka Hissa Banaya! Quran Ne Anfu-Sana Kaha Aur Uski 
Tafseer Aaqa Sallallahu Alaihi Wa Aalihi Wa Sallam Ne Batayi Balke 
Dikhayi! 

Ab Yaha Gaur Karne Ki Baat Ye Ke Allah Ta'ala Ne Apne Habib 
Sallallahu Alaihi Wa Aalihi Wa Sallam Ko Har Tarah Ki Aaludgiyo Se 
Hamesha Paak Rakha Aur Phir Quran Ne He Maula Ali Alaihissalam 
Ko Jaan-E-Rasool (Sallallahu Alaihi Wa Aalihi Wa Sallam) Ka Hissa 
Banaya. To Maula Ali Alaihissalam Ke Walid To Hazrat Abu Talib 
Hain! Agar Wo Imaan Waale Nahi They, To Matlab Hua Ke Aaqa 
Sallallahu Alaihi Wa Aalihi Wa Sallam Ki Jaan Mubarak Ke Kareeb 
Kufr Ki Aaludgi Aayi Jo Ke Hargiz Ho Nahi Sakta! To Kanoon Ek He 
Rakho, Agar Maante Ho Ke Aaqa Sallallahu Alaihi Wa Aalihi Wa 
Sallam Ki Zaat-E-Aqdas, Aapki Jaan-E-Muqaddas Har Tarah Ki 
Aaludgi Se Paak Hai, To Hazrat Abu Talib Ko Imaan Waala Manna 
Padega Kyunki Unke Sulb Me Rasoolallah Ki Jaan Mubarak Ka Hissa 
Raha. Aur Agar Aqeeda Ye Nahi Ke Allah Ta'ala Ne Huzoor Ko Har 
Tarah Ki Aaludgiyo Se Paak Rakha, To Fir Jo Chahe Kehte Phiro. 

Lekin Agar Aqeeda Wohi Hai Jisko Quran Aur Hadees Ne Diya, To 
Hazrat Abu Talib Radiallahu Ta'ala Anhu Ko Imaanwala Manna He 
Padega. Baat Unki Nahi Baat Yaha Aaqa Ki Azmat Aur Taharat Ki 
Hai! Sallallahu Alaihi Wa Aalihi Wa Sallam. 

Surah e Duha 

"(Ay Habib!) Kya Usne Aapko Yateem Nahi Paaya, Phir Usne (Aapko 
Muazzaz-O-Mukarram) Thikana Diya." 

Surah Duha 

Kuch Waqt Keliye Silsila-E-Wahi Ruk Gaya Tha, To Kuffar Ye 
Kehkar Rasoolallah Sallallahu Alaihi Wa Aalihi Wa Sallam Ka Mazak 
Udaane Lagey Ke (Maazallah) Muhammad Ke Rab Ne Muhammad Ko 
Chod Diya Hai (Sallallahu Alaihi Wa Aalihi Wa Sallam). To Baar 
Baar Aisa Taana Sunkar Aaqa Sallallahu Alaihi Wa Aalihi Wa Sallam 
Ke Qalb-E-Aqdas Par Thodi Si Gam Ki Kaifiyat Taari Hui. Bus Ye 
Hona He Tha Ke Allah Ta'ala Ne Surah Duha Ko Nazil Farmaya. 
Usme Allah Ta'ala Apne Habib Se Farmata Hai: 

"Qasam Hai Mujhe Chasht(Noor) Ki Tarah Roshan Aapke Chehre Ki, 
Qasam Hai Mujhe Raat Ki Tarah Siyah Aapke Gesu-E-Ambari Ki, Ay 
Mehboob Ye Log Jhoot Kehte Hain, Aapke Rab Ne Aapko Nahi Choda 
Na He Wo Aapse Kabhi Naaraz Hua Hai! Aur Beshaq Har Baad Ki 
Ghadi Aapke Liye Pehle Se Behtar Hai. Aur Aapka Rab Ankareeb 
Aapko (Itna Kuch) Ata Farmayega Ki Aap Raazi Hojayenge." 

Aur Phir Farmaya: "(Ay Habib!) Kya Usne Aapko Yateem Nahi Paaya, 
Phir Usne (Aapko Muazzazo Mukarram) Thikana Diya." 

Sab Jaante Hain Ke Aaqa Sallallahu Alaihi Wa Aalihi Wa Sallam Ke 
Walid Hazrat Sayyeduna Abdullah Alaihissalam Ka Wisaal Aapki 
Wiladat-E-Ba-Sa'aadat Se Pehle He Hogaya Tha Aur Aapki Walida 
Majida Hazrat Sayyeda Aamina Salamullahi Alaiha Ka Wisaal Aaqa 
Sallallahu Alaihi Wa Aalihi Wa Sallam Ke Bachpan Mubarak Me He 
Hogaya Tha Jab Aapki Umr Mubarak 6 Ya 8 Baras Ke Lagbhag Thi. 
Aaqa Sallallahu Alaihi Wa Aalihi Wa Sallam Itni Choti Umr Me He 
Durr-E-Yateem Hogaye They. Phir Aapke Dadajaan Hazrat Abdul 
Muttalib Aur Aap Sallallahu Alaihi Wa Aalihi Wa Sallam Ke Sagey 
Chacha Hazrat Abu Talib Alaihissalam Ne Aapki Kafalat Farmayi, 

Phir 2 Saal Baad Dadajaan Ka Bhi Wisaal Hogaya. Aur Tabse Lekar 25 
Baras Ki Umr Mubarak Tak Aap Sallallahu Alaihi Wa Aalihi Wa 

Sallam Hazrat Abu Talib Ke Gharme Rahe! Aur Imam Abu Nuaim 
"Dalailun Nunuwwah" Me Riwayat Karte Hain Ke Jab Aaqa Sallallahu 
Alaihi Wa Aalihi Wa Sallam Ki Wiladat-E-Pak Hui To Aap Sallallahu 
Alaihi Wa Aalihi Wa Sallam Ke Jadd-E-Amjad Hazrat Abdul Muttalib 
Radiallahu Anhu Tashreef Laaye Aur Aap Sallallahu Alaihi Wa Aalihi 
Wa Sallam Ko Uthaya, Mathe Par Bosa Diya, Fir Hazrat Abu Talib Ke 
Hawale Karte Hue Farmaya: 

"Ye Tumhare Paas Meri Amanat Hai, Mere Is Bete Ki Bahot Badi 
Shaan Hogi!" 

Yaani Aaqa Sallallahu Alaihi Wa Aalihi Wa Sallam Ki Duniya Me 
Tashreef Aawari Ke Fauran Baad He Aapke Dadajaan Ne Aapki 
Kafalat Ki Zimmedari Hazrat Abu Talib Ke Supurd Kardi Thi! Aur 
Phir Hazrat Abu Talib Aur Sayyeda Fatimah Binte Asad (Salamullah 
Alaihim) Ne Aaqa Sallallahu Alaihi Wa Aalihi Wa Sallam Ki Itni 
Pyaar Se Kafalat Farmayi Ke Apne Khudke Bachho Ko Baadme 
Dekhte, Pehle Aaqa Sallallahu Alaihi Wa Aalihi Wa Sallam Ki 
Zaruriyat Puri Farmate! Unki Itni Baymisaal Muhabbat Ke Baais Aaqa 
Sallallahu Alaihi Wa Aalihi Wa Sallam Hazrat Fatimah Binte Asad 
Salamullahi Alaiha Ko "Ummi" Kehte Yaani "Ammi" Kehkar He 
Pukaarte, Halanke Wo Aapki Chachi Hain. 

Allah Ta'ala Farma Raha Hai Ke Jab Humne Aapko Yateem Paaya To 
Aapko Kitna Acha Ghar Diya. Allah Ta'ala Apni Taraf Mansub 
Karraha Hai Ke Ye Itni Muhabbaton Wala Ghar Maine Aapke Liye 
Banaya Hai. Allah Ta'ala Kisi Kafir Ki Ya Usse Judi Kisi Chiz Ki Tarif 
Nahi Karta. Kafir To Allah Ke Dushman Hain Jinke Liye Jahannum 
Ka Azaab Hai. To Yaha Jis Ghar Ko Allah Ne Purey Duniya Me Apne 
Habib Ki Kafalat Keliye Chuna Aur Jiski Taarif Bhi Farma Raha Hai, 
Kya Wo Kisi Kafir Ka Ghar Hosakta Hai? Aur Dusri Baat Ye Allah 
Ta'ala Khud Apne Nabiyo Ki Dekhbhaal Farmata Hai. To Yaha Jo 
Muhabbatein Aur Shafqaten Har Roz Aaqa Sallallahu Alaihi Wa 
Aalihi Wa Sallam Par Ki Jarahi Hain, Ye Allah Ki Taraf Se Hai Lekin 
Zariya Iska Hazrat Abu Talib Aur Unka Ghar Hai. Kya Allah Ta'ala 
Apne Sabse Pyaare Rasool Ko, Apne Habib Ko Bachpan Se Jawani Tak 
Aise Gharme Rakhega Jaha Halal Haram Ki Tameez Na Ho? Kafiro Ke 
Yaha Halal Haram Ki Koi Tameez Nahi Hoti. Kya Allah Ta'ala Apne 
Habib Ko Aise Gharme Bada Karega Jahan Haram Ki Kamayi Aati Ho, 
Jahake Rehne Waalo Ko Halal Haram Ka Koi Fark Na Ho? Agar Nahi 

To Phir Maanna Padega Ke Wo Ghar Paak Ghar Hai, Aur Pak Tabhi 
Hoga Jab Waha Gairullah Ki Ibadat Na Ki Jaati Ho, Aur Allah Ta'ala 
Ne Isi Liye To Huzoor Ko Khush Karne Keliye Baat Farmayi Ke Jab 
Humne Aapko Yateem Paaya To Kya Muazzam Mukarram Ghar Ata 
Kiya. To Ab Aur Batane Ki Zarurat Nahi, Agar Maante Ho Ke Allah 
Apne Habib Ka Nigehbaan Hai, To Kabool Kama Padega Ke Ye Ghar 
Bhi Pak Yaani Imaanwaalo Ka Ghar Hai, Warna Jisko Rasool Ka He 
Adab Nahi Wo Kehta Firey Jo Chahe. Baat Hazrat Abu Talib Ki Nahi, 
Baat Yahan Ye Dekhne Ki Hai Ke Allah Ta'ala Ne Kaise Apne Habib 
Ko Muhabbaton Ke Saath Bada Kiya, Jiska Zariya Ye Ghar Bana, 

Yaani Is Gharke Rehnewaale Bane. 

Aur Dalailun Nabuwwah Me Abu Nuaim Aur Imam Bayheqi Bhi Apni 
Dalailun Nabuwwah (Naam Same Hain, Kitaben Alag Hain) Me 
Riwayat Karte Hain Ke Hazrat Abdul Muttalib Alaihissalam, Yemen 
Ke Badshah Saif Bin Zee Yazan Se Mulaqat Keliye Gaye, To Taweel 
Waqiya Hai, Jisme Asal Nuqta Ye Ke Wo Badshah Saif Bin Zee Yazan 
Hazrat Abdul Muttalib Ko Tanhayi Me Bualata Hai Aur Aapse 
Farmata Hai Ke Humne Aasmani Kitabo Me Padha Hai Ke Allah Ka 
Aakhri Nabi Is Duniya Me Aayega, Aur Aage Farmaya Ke: 

"Us Bache Ki Wiladat Ka Yehi Zamana Hai Aur Mumkin Hai Ke Wo 
Paida Hochuka Hua Ho. Uske Walidain Wafat Pajaenge Aur Uske 
Dada Aur Chacha Uski Parwarish Karenge!" 

Taweel Riwayat Hai, Lekin Yaha Batane Ka Maqsad Ye Hai Ke Hazrat 
Abu Talib Alaihissalam Ka Zikr Purani Aasmani Kitabo Me Bhi Aaya 
Tha! Jinko Ye Sharf Milne Wala Hai, Jiske Khatir Unka Zikr Allah 
Ta'ala Apne Nabiyon Ki Kitabo Me Kiya, To Wo Maazallah Kafir 
Honge? 


{ » 1 

Surah Balad 

"Aur Aap Kya Samjhe Hain Ki Wo (Deen-E-Haq Ki Mujahidey Ki) 
Ghaati Kya Hai Wo (Gulaami Aur Mehkumi Ki Zindagi Se) Kisi 
Gardan Ka Aazad Karaana Hai." 

"Ya Bhukwaale Din (Yaani Kehato Iflaas Ke Daur Me Gareebo Aur 
Mehrumul Mayishat Logo Ko) Khana Khilana Hai (Yaani Unke 
Ma'aashi Ta'attul Aur Ibtila Ka Khatm Karne Ki Jaddo Jahad Kama 
Hai)." 

"Qarabat Daar Yateemo Ko" 

"Ya Shadeed Gurbat Ke Maare Hue Mohtaaj Ko Jo Mahaz Khaak 
Nashin (Aur Bay-Ghar) Hai." 

Surah Balad 

Allah Ta'ala Yahan Batara (Define) Karraha Hai Ke Deen Ke Sache 
Mujahid Kaun Hain, Unki Sifat Kya Hain. To Isme Ek Sifat Ye Bhi Baari 
Ta'ala Ne Bayan Farmayi Ke Deen-E-Haq Ke Sache Mujahid Wo Log Hain 
Jo Un Yateemo Ki Kafalat Karte Hain Jo Unke Rishtedaar Hain, Qarabat 
Daar Yateem. Ek Aam Musalman Agar Apne Gharke Kisi Yateem Ki 
Kafalat Kare To Allah Ta'ala Usko Is Deen Ka Mujahid Kehraha Hai. To 
Phir Us Shakhs Ka Allah Ke Yaha Kya Martaba Hoga Jisne Kisi Aam 
Musalman Ko Nahi Balke Khud Uski Kafalat Ki Jisne Ye Deen Puri Duniya 
Ko Sikhaya!! Ek Aam Musalman Apne Kisi Rishtedaar Yateem Ki Kafalat 
Kare To Usko Ye Martaba Miley Aur Jisne Khud Is Deen Ko Laane Waale 
Sayyeduna Muhammad-E-Mustafa Sallallahu Alaihi Wa Aalihi Wa Sallam 
Ki Kafalat Ki, Uske Muqaam-O-Martabe Ka Aalam Kya Hoga! Wo Kaun 
They? Wo Hazrat Abu Talib Alaihissalam They! 

Surah Shu'ara 

"Aur Shayaro Ki Pairwai Behke Hue Log He Karte Hain" 

"Kya Tumne Nahi Dekha Ke Wo (Shoara) Har Waadi-E(-Khayal) Me 
(Y u He) Sargarda Phirte Rehte Hain (Unhe Haq Me Sachhi Dilchaspi 
Aur Sanjidgi Nahi Hoti Balki Fakat Lafzi Aur Fikri Joulaniyo Me Mast 
Aur Khush Rehte Hain)." 

"Aur Ye Ke Wo (Aisi Baate) Kehte Hain Jinhe Khud Karte Nahi 
Hain." 

"Siwaye Un (Shoara) Ke Jo Imaan Laaye Aur Nek Amal Karte Rahe 
Aur Allah Ko Kasrat Se Yaad Karte Rahe (Yaani Allah Aur Rasool 
Sallallahu Alaihi Wa Aalihi Wa Sallam Ke Madah-Khwan Ban Gaye) 
Aur Apne Upar Zulm Hone Ke Baad (Zaalimo Se Ba-Zabaan-E-Sher) 
Intekaam Liya (Aur Apne Kalaam Ke Zariye Islam Aur Mazlumo Ka 
Difa Kiya Balke Unka Josh Badhaya To Ye Shayeri Mazmoom Nahi,) 
Aur Wo Log Jinhone Zulm Kiya An Kareeb Jaan Lenge Wo (Marne Ke 
Baad) Kaunsi Palatne Ki Jagah Palat Ke Jaate Hain." 


Surah Shu'ara 


Allah Ta'ala Ne Un Shoara (Shayar) Se Dur Rehne Ko Kaha Jo Sirf 
Sher Likhte Hain Lekin Agar Sher Me Kuch Acha Matlab Bhi Ho To 
Bhi Wo Khud Uspe Amal Nahi Karte Bus Sher Sunna Sunana Isi Me 
Mast Rehte Hain. Lekin Phir Allah Ta'ala Ne Un Shoara Ki Taarif Ki 
Apne Sheron Se Allah Aur Uske Habib Sallallahu Alaihi Wa Aalihi 
Wa Sallam Aur Unke Deen Ka Difa Karte Hain. Aise Shayaro Ki 
Allah Ta'ala Ne Apne Kaalam Me Taarif Farmayi Hai. 

To Wo Saare Mashhoor Shayar Aur Naatkhwan, Jaise Hazrat Hassan 
Bin Sabit Radiallahu Anhu, Etc, Ye To Is List Me Hain He Lekin In 

Taarif Kiye Hue Shoara Ki List Me Sabse Upar Bhi To Koi Hoga Jisne 
Sabse Pehle Sher Ke Zariye Kuffar Ke Mu Band Kiye Honge! To Wo 
Kaun Hain? Wo Hazrat Abu Talib Alaihissalam Hain. 
Aylan-E-Nabuwwat To Aaqa Sallallahu Alaihi Wa Aalihi Wa Sallam 
Ne 40 Baras Ki Umr Mubarak Me Farmaya Lekin Hazrat Abu Talib 
Alaihissalam Aaqa Sallalahu Alaihi Wa Aalihi Wa Sallam Ki Shaan 
Me Aapke Bachpan Mubarak Se He Sher Likhne Lage! Imam Bukhari 
Ne Bhi Jisko Sahih Bukhari Me Riwayat Kiya Hai: 

"Wa Abyaza Us Taskal Gamaamu Be Wajhihi 
Simalul Yatama Ismatun Lil Ara-Aamileen 
Yaluzu Bihil Hullaku Min Aal-E-Haashimin 
Fahum Indahu Fee Ni'amtin Wa Fawazili." 

(Imam Bukhari, Sahih, 1/342, Hadees No. 963) 

"Ay Safed Khoobsurat Gorey Chehre Waale, Ay Sufed Roshan Chehre 
Waale Habib, Aapki Zaat Itni Ba-Barkat Hai Ke Aapke Chehre Ke 
Sadqe Se Badalo Se Barish Li Jaati Hai! Aur Aap Yateemo Ke Fariyad 
Ras Hain Aur Aap Bewaao Ki Ismad Ke Muhafiz Hain. Aur Banu 
Hashim Ki Bhuki Pyasi Halaqat Me Ghiri Hui Aulad Har Waqt Aapko 
Ghere Rehti Hai Ke Unke Liye Aap He Daman Me Saari Naymate 

Hain Saari Fazilaten Hain" 

Ye To Aaqa Sallallahu Alaihi Wa Aalihi Wa Sallam Ki Umr Mubarak 
Abhi Sirf 2 Saal Thi, Tab Itna Khoobsurat Sher Likha Unhone! Gaur 
Karne Ki Baat Hai!! 

Aur Phir Aylan-E-Nabuwwat Ke Baad Jo Kuch Farmaya Usme Se 
Chota Sa Hissa Upar Pe Chapter Me Likh Diya Hai. Aur Ek Sher, Jab 
Kuffar Ne Hazrat Abu Talib Alaihissalam Se Kaha Ke Aap Apna 
Bhatija Muhammad(Sallallahu Alaihi Wa Aalihi Wa Sallam) Hamare 
Supurd Karden Aur Badle Me Hamare Kabile Se Jis Jawan Ko Chahe 
Apne Paas Rakhlein!. To Iske Jawab Me Aapne Un Kuffar Se Kaha: 

"Aur Ye Log Ye Bhi Kehte Hain Ke Mai (Apne Noor-E-Nazar) 
Ahmad(-E-Mujtaba Sallallahu Alaihi Wa Aalihi Wa Sallam) Ko To 
Unke Supurd Kardun Aur Inke Kisi Farzand Ki Kafalat Aur Sarparasti 
Karne Lagun? Ba-Khuda Ye Kabhi Nahi Hosakega Aur Is Raah Me Kisi 
Malamat Karne Waale Ki Mai Parwah Nahi Karta. 

Maine In Logo Ko Saaf Saaf Bata Diya Hai Ke Allah, Jo Mera Rab Hai, 
Wohi Mera Madadgaar Hai. Aur Quraish Me Se Koi Bin Gaalib 
(Qabile) Ki Aulad Me Se Jo Sbakbs Bhi (Rasool-E-Khuda Sallallahu 
Alaihi Wa Aalibi Wa Sallam Ke Khilaf) Bagawat Ka Alam Buland 
Karega, Hum Uska Muqabla Karenge Aur Kbuda Hamari Madad 
Karega." 


(Deewan-E-Abu Talib Alaihissalam) 

Aur Ek Jagah Aaqa Sallallahu Alaihi Wa Aalihi Wa Sallam Se 
Mukhatib Hokar Aapne Farmaya: 

"Hum Jaante Hain Ki Aap He Rasool-E-Barhaq Hain Jinbe Kbuda 
Wand'E-Aalam Ne Mab'oos Bar-Risalat Farmaya Hai, 

Aur Us Rabb'E'Zuljalal Ki Janib Se Aap Sallallahu Alaihi Wa Aalibi 
Wa Sallam Par Kitab Nazil Hui Hai." 

(Deewan-E-Abu Talib Alaihissalam) 

Aur Ek Jagah Aaqa Sallallahu Alaihi Wa Aalihi Wa Sallam Ki Shaan 
Me Farmaya: 

"Wa Sbaqqa Labu Minis-Me-Hee Lee Yujillabu Fazul Arshi 
Mabmoodun Wa Haza Muhammadun" 

"Allah Ta'ala Ne Aap Sallallahu Alaihi Wa Aalibi Wa Sallam Ki 
Takreem Ki Kbatir Aap Sallallahu Alaihi Wa Aalibi Wa Sallam Ka 
Naam Apne Naam Se Nikaala Hai, Pas Arshwaala (Allah Ta'ala) 
Mabmood Aur Ye (Habib) Muhammad Hain (Sallallahu Alaihi Wa 
Aalibi Wa Sallam)." 

(Bukhari, Tarikh As Sagheer, 1/13, Hadees #31) 

Aise Bahot Saari Imaan Afroz Sher Aapne Likhe Aur Wo Saare Sher 
"Deewan-E-Abu Talib Alaihissalam" Kitab Me Milte Hain Jo Ke Saudi 
Arabia Me Bhi Print Hoti Thi Aur Madina Tayyeba Me Milti Thi. Ab 
Waha Production Band Hogaya Hai Lekin Dusri Jagaho Pe Aaj Bhi 
Print Hoti Hai. 

Surah Qasas 

"Haqiqat Ye Hai Ki Jisey Aap (Hidayat Par Lana) Chahte Hain Usey 
Sahib-E-Hidayat Aap Khud Nahi Banate, Balki (Yun Hota Hai Ki) 
Jisey (Aap Chahte Hain Usi Ko) Allah Chahta Hai (Aur Aapke 
Zariye) Sahib-E-Hidayat Bana Deta Hai Aur Wo Raah-E-Hidayat Ki 
Pehchan Rakhne Waalon Se Khoob Waqif Hai (Yaani Jo Log Aapki 
Chahat Ki Qadr Pehchante Hain Wohi Hidayat Se Nawaze Jaate 
Hain)." 

Surah Qasas 

Allah Ta’ala Ne Imaan Ki Pechan(Criteria) Saaf Batadi Kejiske Dil 
Me Rasoolallah Sallallahu Alaihi Wa Aalihi Wa Sallam Ki Chahat Ki 
Qadr Hogi, Sirf Usi Ko Imaan Ki Daulat Nasib Hogi, Wohi Sahib-E- 
Hidayat Banega. Ab Hazrat Abu Talib Se Badhkar Kiske Dil Me 
Huzoor Ki Muhabbat Aur Aapki Qadr Aur Azmat Thi? Jo Shakhs 
Apna Saara Maal, Apni Aulad Bhi Aur Phir Khud Bhi Jinki Hifazat 
Keliye Qurban Hone Me Na Hichkichaye, Usse Badhkar Kiske Dil Me 
Huzoor Ki Muhabbat Hogi? Sallallahu Alaihi Wa Aalihi Wa Sallam 
Ab Ek He Chiz Bachti Hai, Agar Hazrat Abu Talib Alaihisalam Ko 
Sahib-E-Imaan Nahi Maante To Quran Se In Aayaton Ko Nikaal Dena 
Hoga Maazallah Astagfirullah. 

Surah e Balad 

"Mai Us Shehr(-E-Makka) Ki Qasam Khata Hun. 

(Ay Habib-E-Mukarram!) Isliye Ki Aap Is Shehr Me Tashreef Farma 
Hain. 

Walid Ki Qasam (Aur Unki) Qasam Jinki Wiladat Hui." 

Surah Balad 

Allah Ta'ala Ne Surah Balad Me Shehr-E-Makka Ki Qasam Khaayi 
Aur Farmaya Ke Isliye Is Shehr Ki Qasam Kha Raha Hun Ke Ay 
Habib Aap Is Shehr Me Rehte Hain! Aur Fir Farmaya Ke Qasam Hai 
Walid Ki Aur Qasam Hai Jiski Wiladat Hui. Ab Allah Ta'ala Kisi 
Shakhs Aur Uske Bache Ki Qasam Kharaha Hai Jo Makka Me Rehte 
Hain. Iske Pehle Mukhatib To Aaqa Sallallahu Alaihi Wa Aalihi Wa 
Sallam Hain Kyunki Aapse Badhkar Kaun Jiski Allah Ke Haan Zyada 
Azmat Hai. Aur Fir Aapke Walid Ki Qasam Hai (Ya Hazrat Ibrahim 
Alaihissalam Bhi Huzoor (Sallallahu Alaihi Wa Aalihi Wa Sallam Ke 
Dada Hain To Unko Walid Kaha Jasakta Hai). 

Lekin Is Aayat Me Naam Mention Nahi, Aur Quran Ki Har Aayat Ke 
Bayshumaar Maana Hain. Allah Ta'ala Jab Kisiki Ya Kisi Shaye Ki 
Qasam Khata Hai To Maqsad Us Shakhs Ki Ya Us Chiz Ki Azmat Ko 
Zahir Kama Hota Hai. Isliye Allah Ta'ala Kisi Kafir Ki Qasam Nahi 
Khata. Ab Jinki Yaha Qasam Khayi Jarahi Hai Wo Imaan Waale Hona 
Chahiye. Aur Allah Ta'ala Jab Qasam Kharaha Hai Unki To Iska 
Matlab Hai Ke Un Dono Ne Allah Ke Deen Ki Bahot Madad Ki Hai. 
To Hazrat Abu Talib Alaihissalam Ne, Jab Tak Aap Duniya Me Rahe, 

Apna Har Lamha Islam Ki Madad Keliye Waqf Kardiya. Aur Us Waqt 
Bhi Aur Aapke Wisaal Ke Baad Bhi Phir Maula Ali Alaihissalam Ne 
Deen Ki Madad Ki. Aur Ye Mashur Waqiya Hai Aur Fazail e Aynullah 
Mein Bhi Nakl Hain Ke Jab Hazrat Abu Talib Alaihissalam Ke 
Gharme Dawat-E-Tauheed Ki Sabse Pehli Majlis Hui To Usme Aaqa 
Sallallahu Alaihi Wa Aalihi Wa Sallam Ne Sabse Pucha Ke Kaun Meri 
Madad Karega? To Hazrat Ali Alaihissalam, Jo Us Waqt Das(io) Saal 
Ke Lagbhag They, Aapne Fauran Kehdiya: Ya Rasoolallah Mai Aapki 
Madad Karunga. Rasoolallah Sallallahu Alaihi Wa Aalihi Wa Sallam 
Ne Phir Pucha Ke Kaun Meri Madad Karega, Phir Maula Ali 
Alaihissalam Ne Farmaya Ya Rasoolallah Mai Aapki Madad Karunga. 
Teesri Baar Phir Aisa He Hua! Yaani Batana Maqsood Hai Ke Jab 
Deen Ka Koi Madadgaar Na Tha, Ye Baap Bete They! Jab Bhi Islam Pe 
Koi Aafat Aayi To Difa In Dono Ne Kiya! To Isme Koi Hairani Ki 
Baat Nahi Ke Yaha Walid Ki Qasam Se Muraad Hazrat Abu Talib 
Hain Aur Walad Ki Qasam Se Muraad Maula Ali Hain! 
Alaihimussalam 

Abu Lahab 


4“j gri' Ijj 

L LX Laj aJUs AjO ^^icj Ea 
Cllli Ijtf .^gil-saYud 


"Abu Lahab Ke Dono Haath Toot Jaayen Aur Wo Tabah Hojaye. 

Usey Uske (Mauroosi) Maal Ne Kuch Faida Na Pahunchaya Aur Na 
He Uski Kamayi Ne. 

Ankareeb Wo Sholo Waali Aag Me Ja Padega." 

Surah e A1 Masad 

Abu Lahab Wo Kafir Hai Jiski Mazammat Me Allah Ta'ala Ne Quran 
Me Puri Ek Surat Nazil Farmayi, Yaani Ye Inteha Darje Ka Kafir Tha. 
Kafiro Ko Hamesha Hamesha Ka Jahannum Ka Azaab Hai. To Jiski 
Mazammat Khud Rabb-E-Kainat Kare, Uske Bareme Koi Shak Nahi Ke 
Wo Jahannum Ki Aag Me Jal Raha Hai. 

Lekin! Abu Lahab Ne Apni Zindagi Ek Amal Aisa Kiya Tha Jiski 
Wajah Se Sahih Bukhari Me Aata Hai Ke: 

"Hazrat Urwa Ek Taweel Riwayat Me Bayan Karte Hain Ke Suwaiya 
Abu Lahab Ki Gulam Thi Aur Abu Lahab Ne Usey Aazad Kardiya 
Tha, Jab Huzoor Nabi-E-Akram Sallallahu Alaihi Wa Aalihi Wa 
Sallam Ki Wiladat Hoi. Jab Abu Lahab Mar Gaya To Uske Ahle Khana 
Me Se Kisine Khwab Me Nihayat Buri Haalat Me Dekha Gaya. Us 
(Dekhne Waale) Ne Ussey Pucha: Kaise Ho? Abu Lahab Ne Kaha: Mai 
Bahot Sakht Azaab Me Hun, Issey Kabhi Chootkara Nahi Milta. Haan 
Mujhe (Us Amal Ki Jaza Ke Taur Par) Is (Ungli) Se Qadre Sairab 
Kardiya Jata Hai Jissey Maine (Muhammad Sallallahu Alaihi Wa 
Aalihi Wa Sallam Ki Wiladat Ki Khushi Me) Suwaiya Ko Aazad Kiya 
Tha." 

Sahih Bukhari, 5/1961, #48i3,Abdurrazzaq, A 1 Musannaf 7/478, #13955, Wa Aizan 9/26, 
#i635,Marozi, Sunan/82 #29,Ibne Saad, Tabqatul Kubra, i/io8,Ibne Abi Dunya 

Iski Sharah Me Aaimma Ne Likha: 

"Hafiz Shamshuddin Muhammad Bin Naseeruddin Damishqi (777" 
842hijri) 'Maurud Us Saadi Fee Maulud Al Haadi' Me Farmate Hain: 

Ye Baat Paaya-E-Saboot Ko Pahunch Chuki Hai Ke Rasoolallah 
Sallallahu Alaihi Wa Aalihi Wa Salam Ki Wiladat Ki Khushi Me 
Suwaiya Ko Aazad Karne Ke Sila Me Har Peer Ke Roz Abu Lahab Ke 
Azaam Me Kami Ki Jaati Hai. Lihaza: 

Jab Abu Lahab Jaise Kaafir Ke Liye, Jiski Muzammat Quran-E-Hakim 
Me Ki Gayi Hai Aur Hamesha Hamesha Ke Liye Jahannam Me Uske 
Haath Toot Te Rahenge. Huzoor Nabi-E-Akram Sallallahu Alaihi Wa 
Aalihi Wa Sallam Ki Milad Ki Khushi Manane Ki Wajah Se Har 
Somwar Ko Uske Azaab Me Takhfif Kardi Jaati Hai, To Us Shakhs Ke 
Baareme Tera Kya Khayal Hai Jisne Apni Saari Umar Huzoor Nabi-E- 
Akram Sallallahu Alaihi Wa Aalihi Wa Sallam Ke Milad Ki Khushi 
Manayi Aur Tauheed Par Faut Hua." 


(Zakaras Siyuti Fee Hawili Fatawa/206, Wa Aizan Fee Huznul Maqsid Fee Amal Al 
Maulid/66, Nabhaani Fee Hujjatullah Alai Aalameen Fee Muajazat Sayyadul Mursaleen 
Sallallahu Alaihi Wa Aalihi Wa Sallam /Z38) 

"Hafiz (Ibne Hajar) Asqalani Ne Imam Suhaili Ke Hawale Se Fathul 
Baari Me Yun Bayan Kiya Hai Ke Hazrat Abdullah Ibne Abbas 
Radiallahu Anhuma Farmate Hain: Abu Lahab Mar Gaya To Maine Ek 
Saal Baad Khwab Me Bahot Bure Haal Me Dekha Aur Ye Kehte Hue 
Paya Ke Tumhari Judayi Ke Baad Aaram Nasib Nahi Hua Balke Sakht 
Azaab Me Giraftar Hun, Lekin Jab Peer(Monday) Ka Din Aata Hai. 

To Mere Azaab Me Takfeef Kardi Jaati Hai Aur Ye Us Wajah Se Hai 
Ke Huzoor Nabi-E-Akram Sallallahu Alaihi Wa Aalihi Wa Sallam Ki 
Wiladat Mubarak Peer Ke Din Hui Thi Aur Jab Suwaiya Ne Us Roz 
Abu Lahab Ko Aap Sallallahu Alaihi Wa Aalihi Wa Sallam Ki Wiladat 
Ki Khabar Di To Usne (Wiladat-E-Mustafa Sallallahu Alaihi Wa 
Aalihi Wa Sallam Ki Khushi Me) Suwaiya Ko Aazad Kardiya Tha." 


(Zakarahul Asqalani Fee Fathul Baari, 9/145) 

"Hafiz Shamshuddin Muhammad Bin Abdullah Jauzi (M66o Hijri) 
Apni Tasnif'Urfut-Taarif Bil Maulidish-Sharif’ Me Likhte Hain: 
Huzoor Nabi-E-Akram Sallallahu Alaihi Wa Aalihi Wa Sallam Ke 
Wiladat-E-Ba Sa’aadat Ke Mauqe Par Khushi Manane Ke Ajar Par Us 
Abu Lahab Ke Azaab Me Bhi Takfeef Kardi Jaati Haijiski Muzammat 
Me Quran-E-Hakeem Me Ek Mukammal Surah Naazil Hui Hai. To 
Ummat-E-Muhammadiya Ke Us Musalman Ko Milne Waale Ajar Wa 
Sawab Ka Kya Aalam Hoga Jo Aap Sallallahu Alaihi Wa Aalihi Wa 
Sallam Ke Milad Ki Khushi Manata Hai Aur Aap Sallallahu Alaihi Wa 
Aalihi Wa Sallam Ki Muhabbat Wa Ishq Me Hasbe Istetaa'at Kharch 
Karta Hai? Khuda Ki Qasam! Mere Nazdik Allah Ta'ala Aise 
Musalman Ko Apne Habib Sallallahu Alaihi Wa Aalihi Wa Sallam Ki 
Khushi Manane Ke Tufail Apni Naymaton Bhari Jannat Ata 
Farmaenge." 


(Zakaras Siyuti Fee Hawilil Fatawa /206, Wa Aizan Fee Husnul Maqsad Fee Amal A 1 
Maulad/ 25-26, 

Asqalani Fee Mawahib A 1 Ladunya, 1/147, 

Zarqaani Fee Sharah Mawahib A 1 Ladunya 1/260, 

Swalahi Fee Subulal Huda Wal Irshad, 1/366-367, 

Nabhaani Fee Fiujjatullah Alai Aalameen Fee Muajazat Sayyadul Mursaleen Sallallahu 
Alaihi Wa Aalihi Wa Sallam/ 237-238) 


Shaykh Abdul Haq Muhaddis Dehalwi (958-io52hijri) Isi Riwayat Ka 
Tazkira Karne Ke Baad 'Madarij An Nabuwwah (2/19)' Me Likhte 
Hain: 

"Ye Riwayat Milad Ke Mauqe Par Khushi Manae Aur Maal Sadqa 
Karne Waalon Ke Dalil Aur Sanad Hai. Abu Lahab, Jiski Muzammat 
Me Ek Mukammal Qurani Surat Naazil Hui Jab Wo Huzoor Sallallahu 
Alaihi Wa Aalihi Wa Sallam Ke Wiladat Ki Khushi Me Gulam Aazad 
Karke Azaab Me Takhfeef Hasil Karleta Hai To Us Musalman Ki 
Khush Nasibi Ka Kya Aalam Hoga Jo Apne Dilme Mozzan Muhabbat- 
E-Rasool Sallallahu Alaihi Wa Aalihi Wa Sallam Ki Wajah Se 
Wiladat-E-Mustafa (Sallallahu Alaihi Wa Aalihi Wa Sallam) Ke Din 
Musarrat Wa Aqeedat Ka Izhar Kare. Lekin Zarurat Is Amr Ki Hai Ke 
(Ye Izhare Musarrat Aur Aqeedat) Un Budaat Se Paak Hon Jinhe 
Awaamunaas Ne Ghad Liya Hai Jaise Mausiqi Aur Haram Aalaat Aur 
Isi Tarah Ke Digar Mamnuaat, Taake Itteba-E-Rasool Sallallahu Alaihi 
Wa Aalihi Wa Sallam Ke Raaste Se Mehrumi Ka Baais Na Bane." 

Ye Abu Lahab Ko Har Peer Ki Shab Thanda Paani Diya Jana Sirf Is 
Wajah Se Tha Ke Usne Sirf Is Khushi Me Ke Mere Marhoom Bhai Ke 
Ghar Ek Beta Paida Hua Hai, Apni Ek Gulam Ko Aazad Kardiya Tha. 
Usey To Na Tab Rasoolallah (Sallallahu Alaihi Wa Aalihi Wa Sallam) 
Ki Risalat Ke Baremein Pata Tha, Na He Usne Aylan-E-Nabuwwat Ke 
Baad Risalat Ko Maana, Wo To Huzoor Ko Sirf "Muhammad Ibne 
Abdullah" He Maanta Tha Naa Ke "Muhammadur Rasoolallah" Lekin 
Phir Bhi Usko Har Hafte Me Ek Raat Aaram Milta Hai. To Phir 
Hazrat Abu Talib, Jinhone Huzoor Ko "Muhammad Ibne Abdullah" 

Bhi Maana Aur "Muhammadur Rasoolallah" Bhi Maana. To Agar Wo 
Imaan Waale Nahi Bhi Hon Tab Bhi Huzoor Ki Khatir Unki 
Qurbaniyo Ki Jaza Allah Ta'ala Unhe Nahi DegaPJab Abu Lahab Jaise 
Kafir Ko Us Ek Amal Ki Jaza Milti Hai To Hazrat Abu Talib Ko Kyu 
Nahi Milegi? Agar Maazallah Aapko Dozakh Me Dala Gaya Hoga, Tab 
Bhi Aapki Dozakh Imaanwaalo Ki Jannat Se Zyada Khoobsurat Aur 
Aaram Waali Hogi Kyunki Unka Itna Ehsan Jo Hai Allah Ke Deen 
Par! 

juVi & 

"Neki Ka Badla Neki Ke Siwa Kuch Nahi Hai" 


Surah Rehman 

Surah Tauba 


Kuch Riwayat Me Aata Hai Jab Hazrat Abu Talib Alaihissalam Ka 
Wisaal Ka Waqt Kareeb Aaya To Aapne Us Waqt Kalma Nahi Padha 
Aur Ye Kaha Ke Mai Apne Baap Abdul Muttalib Ke Deen Par Hun, Ye 
Kehkar Aapka Wisaal Hogaya. To Huzoor Sallallahu Alaihi Wa Aalihi 
Wa Sallam Ne Farmaya Ke Mai Apne Chacha Keliye Dua Karunga, 
Tab Surah Tauba Ki Ye Aayat Nazil Hui: 

jUJ-J ^ Jjjj U Jlkj J-a 


- * 


"Nabi (Sallallahu Alaihi Wa Aalihi Wa Sallam) Aur Imaanwaalo Ki 
Shaan Ke Laayak Nahi Ki Mushriko Ke Liye Dua-E-Magfirat Karen 
Agarche Wo Qarabat Daar He Hon Iske Baad Ki Unke Liye Waazeh 
Hochuka Ki Wo (Mushrikeen) Ahle Jahannum Hain." 

Surah Tauba 

To Is Riwayat Aur Aayat Ko Daleel Banakar Hazrat Abu Talib 
Alaihissalam Ke Imaan Ka Inkar Kiya Jata Hai. Lekin Is Taraf Wo Log 
Kabhi Gaur Nahi Karte Ke Surah Tauba Madina Me Nazil Hui Aur Ye 
Nazil Hone Waali Aakhri Surato Me Se Hai. Ye Surat 8 Aur 9 Hijri 
Me Nazil Hui. Aur Iska Bahot Sara Hissa Gazwa-E-Tabuk Ke Waqt 
Nazil Hua. Ye Surat Madina Ke Aakhri Daur Me Nazil Hui Aur 
Hazrat Abu Talib Alaihissalam Ka Wisaal Makka Me Hua Tha Jab 
Aaqa Sallallahu Alaihi Wa Aalihi Wa Sallam Ki Umr Mubarak 50 
Baras Thi. Aur Hijrat Ke Waqt Umr Mubarak 53 Thi Aur 8 Aur 9 Hijri 
Ke Waqt Aaqa Sallallahu Alaihi Wa Aalihi Wa Sallam Ki Umr 
Mubarak 61-62 Baras Thi. To Upar Ki Riwayat Ke Mutabik Allah Ke 
Habib Sallallahu Alaihi Wa Aalihi Wa Sallam Ne Lagbhag n-12 Saal 
Tak Apne Chacha Ki Magfirat Ki Duaen Ki. Aur Nabi Ki Dua Kabhi 
Radd Nahi Hoti To Tamam Ambiya Ke Sardar Ki Dua Kaise Radd 
Hosakti Hai? Aur Agar Dua Karne Se Rokna He Tha To 12 Saal Ke 
Baad Hukm Aaya Ke Dua Mat Kijiye. To Un 12 Saalo Ki Dua Radd 
Kardi Allah Ta'ala Ne Upar Ki Riwayat Ke Mutabik? Ya Phir Allah 
Ta'ala Ko Maazallah Summ Maazallah Ye Pata Nahi Tha Ke Uska 
Habib Ek Mushrik Keliye Dua-E-Magfirat Karraha Hai? Aur Mushrik 

Kaun? Aayat To Kehrahi Hai Ke Kisi Mushrik Keliye Dua-E-Magfirat 
Nahi Ki Jasakti. Mushrik Wo Hota Hai Jo Shirk Karta Hai Yaani 
Allah Ke Alawa Kisi Aur Ko Khuda Maanta Hai. To Koi Shakhs Kisi 
Kitab Se Ek Riwayat Laake Dikha De Jisme Likha Ho Ke Hazrat Abu 
Talib Ne Allah Ke Alawa Kisi Aur Ki Ibadat Ki Ho! 

Jis Shakhs Ne Apni Puri Zindagi Me Kabhi Shirk Ne Nahi Kiya, Wo 
Mushrik Kaise Hogaya? Ye Aayat Mushriko Keliye Hai, Kyunki Aayat 
Me Saaf(Clear) Mushrik Lafz Istimal Kiya Hai Allah Ta'ala Ne. Aur 
Teesri Baat Isi Riwayat Ki Ke Hazrat Abu Talib Ne Kaha Ke Mai Apne 
Baap Abdul Muttalib Ke Deen Par Hoon. To Hazrat Abdul Muttalib 
To Deen-ETbrahimi Par They, Sirf Allah Ki Ibadat Karte They Aur 
Huzoor Ko Allah Ka Rasool Maante They. Wo To Momin They. To 
Hazrat Abu Talib Alaihissalam Ka Farmana Ke Mai Apne Baap Ke 
Aqeede Par Hun, Isse To Apne Aap Sabit Hogaya Ke Wo Imaan 
Waale They! 

Itne Tazaad (Contradictions) Hain Is Riwayat Me. Lekin Logo Ko 
Nazar Hi Nahi Aate Kyunki Baat Yaha Maula Ali Alaihissalam Ke 
Baba Ki Hai, Kisi Aur Ke Baap Ki Hoti To Ab Tak Aisi Riwayato Ki 
Haqiqat Logo Ko Bayan Kardi Hoti, Magar Yaha Bugz Jo Hai Maula 
Ali Alaihissalam Se. 

Khutba e Abu Talib 


Sayyeduna Abu Talib Alaihisalam Ka Wo Khutba Jo Aapne Rasoolallah 
Sallallahu Alaihi Wa Aalihi Wa Sallam Ka Hazrat Sayyeda Khadijatul 
Kubra Salamullahi Alaiha Se Nikah Ke Waqt Padha Jab Aaqa Sallallahu 
Alaihi Wa Aalihi Wa Sallam Ki Umr-E-Mubarak Sirf 25 Baras Thi Yaani 
Aylan-E-Nabuwwat Se 15 Saal Pehle! 

Khutbe Ki Shuruat He Hoti Hai "Alhamdulillah Hil Lazi Ja'alna Man 
Zurriyat-ETbrahim" Yaani "Tamam Taarif Allah Ta'ala Keliye Hai 
Jisne Hame Hazrat Ibrahim Alaihissalam Ki Aulad (Me Paida Kiya)" 

Ab Jo Shakhs Allah Ki Tarif Karraha Hai Aur Allah Ke Barguzida 
Rasool Ki Aal Hone Par Shukr Ada Kar Raha Hai, Agar Aisa Shakhs 
Maazallah Kafir Hai To Imaan Wala Kaun Hai Fir?? 

Pura Khutba Yun Hai, Tarjuma: 

"Tamam Taarife Allah Ta'ala Ke Liye Hai Jisne Hame Hazrat Ibrahim 
Alaihissalam Ki Aulad Hazrat Ismaeel Alaihissalam Ki Nasi Sardar 
Ma'ad Ki Sulb Aur Sardar Mazar Ki Asal Se Paida Farmaya Aur Hame 
Khana-E-Kaaba Ka Khadim Aur Haram Sharif Ka Muntazim Banaya, 
Hame Aisa Ghar Diya Jiska Haj Kiya Jata Hai Aur Aisa Haram Diya 
Jo Aman Ka Gehwaara Hai Aur Hame Logo Par Hakim Banaya. Mera 
Bhatija Muhammad Ibne Abdullah (Alaihi-Muswalatu Was-Salaam) 
Ilm Wa Hikmat, Fazl Wa Sharf Me Bay-Misl Hai, Agarche Uske Paas 
Zaahiri Maal Kum Hai Magar Us Maal Ki Haysiyat He Kya Hai, Wo 
To Ek Dhalti Chaaw Hai. Unki Nasbi Qarabatdaari Se Aap Aagaah 
Hain, Chunanche Unhone Khadija Binte Khuwailid (Radiallahu 
Anhuma) Ke Saath Rishta-E-Azdawaaj Me Munsalik Hone Ki 
Khwahish Ki Hai Aur Itna Itna Mehar Muajjal Aur Muwajjal (20 Unt) 
Ada Kiya Hai, Unka Mustaqbil Bahot Darkhasha'n Aur Aalishaan 

Hai." 

-Zarkaani, Al-Mawahib, 1:201 

Alaihim Afdalus Salawatu Was-Salaam 
(Un Sab Pe Afzal Tareen Durood Aur Salam Ho) 

Wasiyat e Abu Talib Alaihissalam 

Marwi Hai Ki Hazrat Sayyedna Abu Talib Alayhissalam Ne Bani Abd 
Al-Mutallib Ko Apni Wafat Ke Waqt Bulaya, Aur Wasiyat Ki Ke Turn 
Sab Hamesha Naiki Aur Bhalayi Par Qaim Rehna Agar Muhammad 
Sallallahu Alaihi Wasallam Ki Baat Suno Toh Unki Pairwi Kama Aur 
Unki Nusrat O Amanat Karte Rehna Taake Turn Rashad O Falah Pao. 

(Madarij Un Nabuwat, Jild- 2 , Safa-72) 


Allah Ta'ala Hazrat Abu Talib Alaihissalam Ke Sadqe Ummat-E- 
Muhammadi (Sallallahu Alaihi Wa Aalihi Wa Sallam) Ke Har Fard Ki 
Har Sharr Se Hifazat Far may e, Har Dua Kabool Farmaye Aur 
Qayamat Ke Din Unki Shafa'at Hame Nasib Farmaye, Aameen Bi Jaah 
Sayyedul Mursaleen Sallallahu Alaihi Wa Ala Ammihi Wa Aalihi Wa 

Baarik Wa Sallim 







